open-index/open-wikipedia-markdown huggingface dataset:
אנדראה רייסבורו

**אנדראה לואיז רייסבורו** (באנגלית: **Andrea Louise Riseborough**; נולדה ב-20 בנובמבר 1981) היא שחקנית קולנוע, טלוויזיה ותיאטרון אנגלייה. התפרסמה בזכות הופעותייה בסרטים "ווליס ואדוארד", "בירדמן", יצורים ליליים", "סטלין מת!", "קרב המינים" ו"מנדי".

## ביוגרפיה
רייסבורו נולדה וגדלה בעיירה ווית'לי ביי שבמחוז טיין אנד ויר, צפון-מזרח אנגליה.
התאמנה בתיאטרון הציבורי שבעיר ניוקאסל וסיימה בהצטיינות את לימודי המשחק שלה באקדמיה המלכותית לאמנות הדרמה.

## קריירת משחק
החלה את דרכה כשחקנית תיאטרון והתגלתה בבריטניה לראשונה בקומדיות "חופשייה ומאושרת" ו"קוסמים".

בשנת 2008 הייתה רייסבורו מועמדת לפרס באפט"א לטלוויזיה לשחקנית הטובה ביותר על הופעתה בתפקיד המדינאית הבריטית מרגרט תאצ'ר בתחילת דרכה בסרט "מרגרט תאצ'ר: ההליכה הארוכה לפינצ'לי". בנוסף קיבלה ביקורות טובות על הופעתה במיני סדרה "פילגש השטן" בה הופיעה לצידם של דומיניק וסט וג'ון סים.

ב-2010 הופיעה בסרט הפשע "ברייטון רוק" בתפקיד המלצרית הצעירה רוז המתחברת לחבר הכנופיה פינקי בראון (סם ריילי) והשתתפה בדרמות "איזה מין שוויון" ו"לעולם אל תתן לי ללכת".

לקראת סוף 2011 התפרסמה רייסבורו בסרטה השני של מדונה כבמאית "ווליס ואדוארד" בתפקיד ווליס סימפסון, אשתו האמריקאית של מלך אנגליה אדוארד השמיני.

בשנת 2016 שיחקה בסרטו של טום פורד "יצורים ליליים", בכיכובם של איימי אדמס, ג'ייק ג'ילנהול, איילה פישר ואהרון טיילור-ג'ונסון.

בשנת 2017 שיחקה בסרט "קרב המינים" לצד אמה סטון, שרה סילברמן וסטיב קארל.

בשנת 2018 שיחקה בסרט "מנדי" לצד ניקולס קייג'.

בשנת 2020 שיחקה בסרט "*Possessor*" לצד שון בין ובנוסף גילמה את הבלשית מלדון בסרט האימה "הטינה" המהווה אתחול לסרט הפופולרי משנת 2004.

בשנת 2022 רייסבורו כיכבה בסרט "לזלי היקרה" וקיבלה מועמדות לפרס אוסקר לשחקנית הטובה ביותר על תפקידה בסרט. בסוף ינואר 2023 האקדמיה האמריקאית לקולנוע אישרה כי בעקבות המועמדות המפתיעה של רייסבורו לפרס, הם "יבחנו את נוהלי הקמפיין" בשאלה האם הופרו כללי אתיקה. מאוחר יותר הצהירה האקדמיה כי לא תפסול את מועמדותה של רייסבורו לפרס. בנוסף שיחקה בסרט הפנטזיה "מטלידה" של נטפליקס.

בשנת 2023 גילמה את עורכת מגזין ווג אודרי ווית׳רס (אנ') בסרט הביוגרפי "מבעד לעדשה" אודות חייה של הצלמת לי מילר.

בשנת 2024 שיחקה במיני-סדרה "המשטר" (אנ'), דרמה-פוליטית סאטירית בכיכובה של קייט וינסלט ובבימויו של סטיבן פרירס עבור רשת הטלוויזיה האמריקאית "HBO". 

## פילמוגרפיה ופרסים
### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1981
קטגוריה:בריטים שנולדו ב-1981
ז'ליו ז'לב

**זֶ'ליוּ מִיטֶב זֶ'לֵב** (בבולגרית: **Желю Митев Желев**; 3 במרץ 1935 – 30 בינואר 2015) היה פוליטיקאי וסופר בולגרי, אשר בין 1990 ל-1997 כיהן כנשיאה הראשון של בולגריה, היה הראשון שקיבל את אמון העם הבולגרי ונבחר לתפקידו בבחירות דמוקרטיות אשר נערכו ב-1992.

ז'לב נולד בכפר וסלינובו שבמחוז שומן, בממלכת בולגריה. ב-1958 הוא רכש תואר בפילוסופיה מאוניברסיטת סופיה וב-1974 הוסמך כדוקטור לפילוסופיה.

ז'לב היה חבר המפלגה הקומוניסטית הבולגרית, אך ב-1965 סולק ממנה, ונאסר עליו להתגורר בסופיה. ב-1981 פרסם את ספרו "הפשיזם", ובו ניתח את המשטרים הפשיסטיים בגרמניה הנאצית, באיטליה הפשיסטית ובמדינה הספרדית. הספר הציג עקרונות בסיסיים להתנהלות משטרים פשיסטיים, ומבלי למתוח ביקורת ישירה על השלטון הקומוניסטי, הציג מאפיינים דומים בין שתי שיטות המשטר. הספר הפך את ז'לב לדיסידנט של המשטר, ובהוראת השלטונות נגנז הספר וכל העותקים שפורסמו רשמית הושמדו. עם זאת פורסם הספר באופן מחתרתי במדינה וזכה לתפוצה נרחבה.

במהלך סתיו העמים היה ז'לב ממקימי תנועת איחוד הכוחות הדמוקרטיים, אשר עם קריסת השלטון הקומוניסטי התמודדה בבחירות לפרלמנט. ב-1990 הוא נבחר לפרלמנט הבולגרי, וב-1 באוגוסט, לאחר התפטרות הנשיא המכהן פטר מלאדנוב, הוא נבחר על ידי האספה הלאומית לנשיאה השני של בולגריה. ב-1992 נערכו הבחירות הדמוקרטיות הראשונות לנשיאות בולגריה לאחר תום השלטון הקומוניסטי, וז'לב נבחר לתקופת כהונה של חמש שנים. בדצמבר 1993 הוא ביקר בישראל ונאם בפני מליאת הכנסת. ב-1996 הגיש את מועמדותו לתקופת כהונה שנייה, אך בבחירות שנערכו ב-1997 הפסיד לפטר סטויאנוב.

בשנת 2009 הביע את רצונו להחלפת המשטר הפרלמנטרי בבולגריה במשטר נשיאותי, בו "למדינה יש ראש ממשלה וגם נשיא, אך לנשיא יש סמכויות מקיפות מספיק לשלוט ברשות המבצעת".

## קישורים חיצוניים

*  Zhelyu Zhelev - The dissident president, באתר sofiaecho.com, אוחזר ב-7 באפריל 2012 
* 
* 

## הערות שוליים

קטגוריה:נשיאי בולגריה
ז'לב
קטגוריה:בוגרי אוניברסיטת סופיה
קטגוריה:מקבלי עיטור מסדר ההצטיינות של הרפובליקה של פולין
קטגוריה:קומוניסטים בולגרים
קטגוריה:בולגרים שנולדו ב-1935
קטגוריה:בולגרים שנפטרו ב-2015
דוגרלנד

[שמאל|ממוזער|250px|מפה המראה את מיקומה המשוער של דוגרלנד (לפני כ-10,000 שנה) שהייתה [גשר יבשתי בין בריטניה לאירופה היבשתית]]
[ממוזער|250px|הקו האדום מסמן את [שרטון דוגר שהוא כנראה מורנה הנוצר בפליסטוקן]]
**דוגרלנד** הוא שם המשמש ארכאולוגים לתיאור רצועת יבשה רחבת ידיים שחיברה בין האי הבריטי לאירופה היבשתית, במהלך ולאחר עידן הקרח האחרון. עם עליית מפלס מי הים, נבלע השטח בהדרגה על ידי מי הים, עד שנעלם לפני כ-11,700 שנה. הוא נקרא על שם שרטון דוגר שנמצא במרכזו.

מחקר גאולוגי מעלה את האפשרות שדוגרלנד היה שטח אדמה שהשתרע מחופה המזרחי של בריטניה עד לחופה של הולנד המודרנית ועד החופים המערביים של גרמניה ודנמרק.

ככל הנראה הייתה בדוגרלנד סביבת מחיה עשירה, שכללה גם התיישבות אנושית במהלך התקופה המזוליתית.

כבר בתחילת המאה ה-20 נידון הפוטנציאל הארכאולוגי של האזור, והעניין בו גבר ב-1931 כאשר ספינת דייגים מסחרית דגה בין שרטונות בגדותיו של הלימן והאוור מזרחית לסחף גררה שפיץ של קרן מחודדת מהודרת שתוארכה לזמן שבו האזור היה טונדרה.

מאוחר יותר העלו כלי שיט שרידי אריה וממותה, יחד עם שרידים נוספים של חיות יבשה, וכמות קטנה של כלים ונשק פרהיסטוריים.

## ראו גם

* יבשת שקועה
* ברינגיה

## קישורים חיצוניים

* 

קטגוריה:הים הצפוני
מוסקוביה (נצרת)

שמאל|ממוזער|250px|בניין המוסקובייה ב-1902
שמאל|ממוזער|250px|שלט ההנצחה בחזית המבנה
ה**מוסקוביה** הוא מתחם עירוני השוכן בסמוך לכיכר המעיין בצפון העיר העתיקה בנצרת. המתחם כולל מספר בנייני אבן המקיפים חצר סגורה.
## היסטוריה
הבניין נבנה על ידי החברה הפרובוסלבית בארץ ישראל על קרקע שנרכשה בשלהי המאה ה-19. בנייתו החלה ב-1904 בתכנונו של האדריכל גוטליב שומאכר, והוא נחנך ב-1907 ונקרא על-שם סרגיי אלכסנדרוביץ', הנסיך הגדול של רוסיה, מייסד החברה הרוסית הפרבוסלאבית בארץ ישראל, שנרצח במוסקבה ב-1905. אף על פי שמו הרשמי של המתחם, בקרב תושבי העיר הוא נודע בכינוי "המוסקוביה" על-שמה של העיר מוסקבה. המתחם בן שתי קומות ולו שתי חזיתות מונומנטליות שבהם שני שערים - האחד להולכי רגל והאחר לכרכרות. המתחם שימש כאכסניה לעולי רגל רוסים שפקדו את כנסיית גבריאל הקדוש הסמוכה, ולכן לא הוקמה בו כנסייה. הוא כלל חדר אוכל, מרפאה, בית מרקחת, בית ספר ופנימייה ששירתו את אוכלוסיית העיר. האכסניה הייתה יכולה לשכן עד אלף צליינים.

בעקבות פרוץ מלחמת העולם הראשונה ב-1914, וביתר שאת עם התחוללותה של מהפכת אוקטובר בשנת 1917, פסק זרם עולי הרגל מברית המועצות, והמבנה נמסר לשלטונות המנדט הבריטי ושימש כמרכז שלטוני. בשנות ה-60 של המאה ה-20 יזם ראש הממשלה לוי אשכול את רכישת המתחם משלטונות ברית המועצות, ותמורתו שולמה בתפוזים. ישראל הייתה אז אחת מיצואניות התפוזים הגדולות בעולם, ובעקבות העסקה שנודעה כ**"[[עסקת התפוזים]]"** או "תפוזים תמורת מבנים", יוצאו תפוזי Jaffa לברית המועצות. המבנה שימש כתחנת משטרה ולמשרדי ממשלה, ולבסוף שכן בו בית משפט השלום של נצרת, עד שזה הועבר לנצרת עילית בשנת 1999. כיום המבנה משמש כתחנת משטרת נצרת.

## קישורים חיצוניים

* 
* המוסקוביה באתר התיירות של נצרת

קטגוריה:החברה הארץ-ישראלית הפרבוסלבית הקיסרית: נכסים
קטגוריה:נצרת: מבנים
גשר אייג'אי

**גשר אָיגָ'אי** (במנדרינית: **矮寨大桥**) הוא גשר תלוי במחוז חונאן שבדרום הרפובליקה העממית של סין, בסמוך לעיר . הגשר הוא חלק מהכביש המהיר G65, החוצה את סין לאורכה, ומחבר בין הערים באוטואו ו, מרחק 3,017 ק"מ.

## היסטוריה
לשם בנייתו של הגשר הלווה הבנק האסייתי לפיתוח סכום של כ-208 מיליון דולרים. הבנייה החלה באוקטובר 2007 והסתיימה בסוף 2011. הוא נפתח רשמית לתנועה במרץ 2012.

אורכו של הגשר 1,146 מטרים, וגובהו מעל העמק שמתחתיו 336 מטרים. נתונים אלה הופכים אותו לגשר התלוי השישי בגובהו בעולם. הגשר הוא גם הגשר התלוי ה-12 באורכו בעולם, ואולם אף אחד מהגשרים הארוכים ממנו אינו גבוה כל כך, ולמעשה מבין 400 הגשרים התלויים הגבוהים בעולם, גשר אייג'אי הוא הארוך ביותר. בנוסף, גשר אייג'אי הוא הגשר הארוך ביותר ששני קצותיו הם במנהרות. לצד הכבישים גם מעבר להולכי רגל.

## קישורים חיצוניים

* גשר אייג'אי באתר Highest Bridges
* גשר אייג'אי באתר structurae

אייג'אי
אייג'אי
קטגוריה:הרפובליקה העממית של סין: תחבורה
קטגוריה:הרפובליקה העממית של סין: מדע וטכנולוגיה
קטגוריה:חונאן
צפון בחר אל-ע'זאל

**צפון בחר אל-ע'זאל** (בערבית: **شمال بحر الغزال**) היה אחד מעשרת מחוזות דרום סודאן בשנים 2011 ל-2015. שטחו הכולל היה כ-30,543 קמ"ר, גודל האוכלוסייה בו היה כ-720,898 נפש (נכון ל-2008) והוא היה אחד מארבעת המחוזות בחבל ארץ בחר אל-ע'זאל.
המחוז גבל במחוז דרום דארפור בצפון, מחוז מערב בחר אל-ע'זאל במערב ובדרום, מחוז ואראפ ואביי במזרח. העיר אבייל הייתה בירת המחוז.

בגלל קרבתו למחוז קורדופאן (Kurdufan), השייך לסודאן, ומסילת הרכבת שעוברת דרכו לעיר ואו, סבל המחוז רבות במלחמת האזרחים הסודאנית השנייה. צפון בחר אל-ע'זאל ומחוזות שסמוכים למערב קורדופאן הם המקומות הכי רגישים פוליטית בין סודאן הדרומית לסודאן הצפונית. מזה שנים רבות, בני שבט המיסריה (Missriya Arab tribe) ובני שבט הדינקה ניהלו קרבות ביניהם. בעוד שניהלו שקט יחסי בתקופה הקולוניאלית, המלחמה האחרונה הציתה מחדש את פעולות האיבה בין שני הצדדים.

## חלוקה לנפות
מחוז צפון בחר אל-ע'זאל, בדומה לשאר המחוזות, חולק לנפות. בראש כל נפה עמד נציב שמינה נשיא המדינה, סאלווה קיר מאיארדיט.
להלן נפות מחוז צפון בחר אל-ע'זאל:
* נפת צפון אבייל - אוכלוסייה מוערכת, נכון ל-2008 - 129,130 נפש.
* נפת מזרח אבייל - אוכלוסייה מוערכת, נכון ל-2008 - 309,920 נפש.
* נפת מערב אבייל - אוכלוסייה מוערכת, נכון ל-2008 - 166,220 נפש.
* נפת מרכז אבייל - אוכלוסייה מוערכת, נכון ל-2008 - 41,830 נפש.
* נפת דרום אבייל - אוכלוסייה מוערכת, נכון ל-2008 - 73,810 נפש.

## קישורים חיצוניים
* דו"ח משנת 2003 על חטיפות ועבדות בסודאן
* הקבינט החדש במחוז צפון בחר אל-ע'זאל

## הערות שוליים

קטגוריה:דרום סודאן: מדינות
אלמלך

שמאל|150px
**אַלַמֶּלֶךְ** הייתה עיר שנכבשה בתקופת ההתנחלות ונמסרה לנחלת שבט אשר, על פי המסופר בספר יהושע:

.אלמלך משוערת כ"רתמרכ" שנזכרה בין היישובים שנסקרו ברשימת תחותימס השלישי אשר פעל בשנים 1490 - 1426 לפנה"ס.

על פי מקומה ברשימת ערי אָשֵׁר, משוער שאַלַמֶּלֶךְ שכנה בגבול הדרומי של הנחלה, כלומר בדרום עמק עכו. הצעות הזיהוי המשוערות כוללות את תל נחל\תל א-נַּחְל (בלב אזור התעשייה במפרץ חיפה) שם נמצאו בין השאר חרסים מהתקופה הכנענית והישראלית, את תל דַעוּךְ (בשדות קיבוץ כפר מסריק) שהיה מיושב מתקופת הברונזה (הכנענית) ועד התקופה העות'מאנית, וגם את תל כיסון.

קובץ:תל נחל.jpg|תל א-נַּחְל באזור התעשייה של מפרץ חיפה (שימו לב ללֶבֶּנִיָה משמאל לתל)
קובץ:תל דעוך2.jpg|תל דַעוּךְ, בשדות שממזרח לקיבוץ כפר מסריק
קובץ:תל כיסון1.jpg|תֵּל כִּיסוֹן בעמק עַכּוֹ 


## לקריאה נוספת
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 53.
## הערות שוליים

קטגוריה:כנען
קטגוריה:יישובי המקרא
קטגוריה:נחלת שבט אשר
קטגוריה:הגליל
הגביע היווני בכדורסל

**הגביע היווני בכדורסל** (ביוונית: **Κύπελλο Ελλάδος καλαθοσφαίρισης ανδρών**) הוא טורניר כדורסל שנתי הנערך במתכונת נוקאאוט, משחק בודד בו המפסידה מודחת מהמפעל, ונערך בחסות איגוד הכדורסל היווני.

בטורניר לוקחות חלק 46 קבוצות כאשר שש הקבוצות שסיימו במקומות הגבוהים ביותר בליגת העל היוונית בכדורסל מעפילות אוטומטית לשלב רבע הגמר של הטורניר בשנה העוקבת, ואילו יתר 40 הקבוצות המשתתפות מתחרות ביניהן על שני המקומות הנותרים.

## טבלת זכיות

## קישורים חיצוניים
* 
יוון
קטגוריה:תחרויות כדורסל ביוון
מייקל גלדיס

**מייקל ג'יימס גלדיס** (באנגלית: **Michael James Gladis**; נולד ב-30 באוגוסט 1977) הוא שחקן אמריקאי ממוצא יהודי. ידוע בעיקר מתפקידו כפול קינסי בסדרת הטלוויזיה "מד מן", בה שיחק בשלוש העונות הראשונות. בעקבות הופעתו במד מן, הוא קיבל תפקיד קטן בסדרה "משמרת שלישית". כיכב בשתי העונות הראשונות של סדרת הטלוויזיה "לב של נשר". 

## קריירה
הופיע באחד מפרקי "חוק וסדר: מדור מיוחד". מדבב במשחק הווידאו "L.A. Noire".

בשנת 2013 שיחק לצד קולין פירת' וריס וית'רספון בסרט הפשע "קשר שטני" של הבמאי אטום אגויאן. באותה שנה שיחק בסרט "תגובה קטלנית". בשנת 2015 הצטרף לעונה השנייה של סדרת המדע הבדיוני "אקסטנט" ברשת CBS, בכיכובה של האלי ברי.    

בשנת 2016 גילם את פטריק וויצ'יק בדרמת הפשע של AMC "להאכיל את המפלצת" בכיכובו של דייוויד שווימר.  

בשנת 2020 שיחק בסדרת המתח "פני דרדפול: עיר המלאכים". בשנת 2021 ביצע הופעת אורח בסדרה "חדשים בשכונה".   

בשנת 2023 גילם את בראד וילפורד בסדרת הדרמה והפשע "The Company You Keep" מבית רשת ABC.

בשנת 2024 גילם את איש העסקים קית' טרוביצקי בסדרת המסתורין "מוות ופרטים אחרים" (אנ') של רשת הולו. באותה שנה גילם את העיתונאי טים רוטן (אנ') בסדרת הדרמה הביוגרפית "*Monsters: The Lyle and Erik Menéndez Story*" בנטפליקס.     
 
## חיים אישיים
גלדיס נולד בטקסס שבארצות הברית, למשפחה נוצרית-קתולית בעיקרה, אם כי סבו מצד אימו היה יהודי.

מאז 2018 נשוי לשחקנית האמריקאית בת' ברס.

## קישורים חיצוניים

## הערות שוליים

 

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1977
אן דודק

**אן לואיז דודק** (באנגלית: **Anne Louise Dudek**; נולדה ב-22 במרץ 1975) היא שחקנית אמריקאית. מוכרת בעיקר בשל השתתפותה בסדרות הטלוויזיה "האוס", "מד מן", "אהבה גדולה" ו"פרשיות סמויות".

## ביוגרפיה
דודק נולדה בעיר בוסטון, מסצ'וסטס שבארצות הברית, למשפחה נוצרית. היא גדלה בניוטון, מסצ'טוסטס. אביה היה ארכיטקט ממוצא פולני. דודק למדה בתיכון "ניוטון היי סקול", וקיבלה תואר אקדמי באוניברסיטת נורת'ווסטרן.

החל מאמצע שנות התשעים, כשהייתה תלמידה בנורת'ווסטרן, ועד לשנת 2001, השתתפה במספר הפקות תיאטרון בברודוויי. הפריצה הגדולה שלה בתיאטרון הגיעה בעקבות הופעתה בהצגה "Wrong Mountain" בשנת 2000. באותה שנה כיכבה בהצגה "ביבר הזכוכית".

לאחר הצלחתה בברודוויי עברה דודק למסכי הטלוויזיה, כשקיבלה תפקיד ראשי בדרמה הקומית הבריטית "מועדון הספר". מאז ביצעה הופעות אורח במגוון סדרות טלוויזיה, בין היתר ב"עקרות בית נואשות" (כבת זוגו של קארל מאייר, עונה 1), ב"איך פגשתי את אמא" (כמאמנת הקרב מגע וחברתו לשעבר של טד), ב"חברים" (כבת זוגו של מייק הניגן), ב"מכושפות", ב"עצמות" (כעורכת הדין ובת זוגו של סילי בות'), ב"מחשבות פליליות" בעונה 8 פרק 5 בתור רוצחת סדרתית, ב"מספ7ים" וב"עמוק באדמה". בנוסף, גילמה את לוסינדה ברי בפרק הבכורה של הסדרה "בניחוש חוקר", ומורה בעלת קשר מיני עם אחד מתלמידיה בסדרה "חוק וסדר: כוונה פלילית".

בשנת 2003 גילמה את בתו של קולמו סילק (אנתוני הופקינס) בסרט "הכתם האנושי". בשנת 2004 גילמה את טיפני וילסון בקומדיה "לבנבנות" בכיכובו של מרלון ויינס, ובשנת 2006 שיחקה בדרמה הרומנטית "עד 10 פריטים" לצידו של מורגן פרימן.

ב-2007 החלה לגלם את אמבר ווקאליס בעונה הרביעית של הסדרה "האוס". דמותה, שכונתה על ידי דמותו של האוס "כלבה רצחנית", המשיכה להופיע בקביעות עד לסוף העונה, אך "נהרגה" בפרק האחרון. ב-2007 קיבלה תפקיד בסדרה "מד מן" כשכנה של בטי ודון דרייפר, פרנסין הנסון. בנוסף גילמה את לורה גרנט בסדרה "אהבה גדולה".

בשנת 2010 החלה לככב בסדרת הדרמה של "USA Network" "פרשיות סמויות" בתפקיד דניאל ברוקס, אחותה של הדמות הראשית. דודק שבה לתפקידה שנה לאחר מכן בעונה השנייה, ובעונה השלישית דמותה קיבלה פחות זמן מסך, ולעונה הרביעית היא כבר לא שבה.

בשנת 2014 כיכבה בסדרת הדרמת פשע "מחשבות רצחניות" בדמותה של בנדיקט שפר, אשתו של תומאס (ג'יימס ד'ארסי). הסדרה שודרה ברשת הטלוויזיה "A&E", ובוטלה לאחר עונה אחת. בנוסף, התארחה בסדרות "גרים" ו"האנטומיה של גריי".

בשנת 2015 גילמה את דון לין בפרק של "", וגם הופיעה כאורחת בסיום העונה החמישית של "ריזולי ואיילס" .

בשנת 2016 גילמה את אליס בסרט המתח "השכן הטוב" לצד ג'יימס קאן. בנוסף, התארחה בסדרות הטלוויזיה "לונגמייר", "הקוסמים" ו"מינדי".

ב-2017 היא חזרה ב"פלאש" בתור טרייסי ברנד.

בשנת 2018 החלה לשחק בסיטקום "תאגיד" בערוץ "קומדי סנטרל", בתור קייט גלאס. ב-2019 עלתה עונתה השנייה וב-2020 שודרה העונה השלישית והאחרונה.

### חיים אישיים
נישאה לאמן מת'יו הלר בשנת 2008. לשניים בן (נולד בדצמבר 2008) ובת (נולדה בפברואר 2012). הם התגרשו ב-2016.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות ממוצא פולני
קטגוריה:אמריקאים ממוצא פולני
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
הדיירת מאחוזת ויילדפל

**הדיירת מאחוזת ויילדפל** הוא הרומן השני והאחרון של הסופרת אן ברונטה. הוא פורסם לראשונה בשנת 1848 תחת שם העט "אקטון בל". רומן זה זכה להצלחה רבה מיד לאחר הוצאתו לאור, אך אחרי מותה של אן, אחותה שרלוט מנעה את הוצאתו המחודשת.

הרומן מתואר כאוסף מכתבים מגילברט מארקהאם לחברו וגיסו, בהם הוא מתאר את האירועים שהובילו לפגישתו עם אשתו.

אל אחוזת ויילדפל, אחוזה אליזבתנית אשר עמדה ריקה במשך שנים רבות, מגיעה אלמנה צעירה ומסתורית, יחד עם בנה הצעיר ומשרת. היא מתגוררת שם בשם הבדוי הלן גרהאם תוך שמירה קפדנית על פרטיותה, אך מהר מאוד נופלת קורבן להשמצות מקומיות. חוואי צעיר בשם גילברט מארקהאם, מסרב להאמין לדברי הדיבה ששמע אודותיה ומגלה את סודותיה האפלים. ביומנה, הלן מספרת על הידרדרותו הפיזית והמוסרית של בעלה, אשר נבעה מאלכוהול, ועל עולם הפריצות והאכזריות שממנו ברחה.
רומן זה, אשר עוסק בבגידה בנישואים, נתון בתוך מסגרת מוסרית המתבססת על אמונתה האופטימית של אן בישועה עולמית.

"הדיירת מאחוזת ויילדפל" נחשב לאחד מהרומנים הפמיניסטיים הראשונים.

מאי סינקלייר, בשנת 1913, אמרה כי טריקת דלת חדר השינה של הלן כנגד בעלה הדהדה בכל רחבי אנגליה הוויקטוריאנית. בריחתה של הלן מבעלה אינו רק ניפוץ של מוסכמות חברתיות, אלא מהווה גם הפרת החוק האנגלי.

## קישורים חיצוניים

* 
* הדיירת מאחוזת ויילדפל בגרסת ספר שמע, באתר LibriVox.
* 
* 

קטגוריה:רומנים (סוגה ספרותית)
קטגוריה:ספרי 1848
קטגוריה:סיפורת פמיניסטית
ההר הירוק תמיד

"**ההר הירוק תמיד**" הוא שיר שנכתב ב-1972 על ידי יורם טהרלב והולחן על ידי מוני אמריליו.

השיר נכתב על רכסי הכרמל הירוקים, וכמו שירים רבים של טהרלב, נכתב בהשראת חוויות נעוריו בקיבוץ יגור השוכן למרגלות הכרמל, ומתייחס גם לתאריך הולדתו בכ"ב בשבט. את הלחן לשיר חיבר זוכה פרס אקו"ם למפעל חיים, מוני אמריליו.
השיר חובר במסגרת מחגיגות היובל להיווסדו של הקיבוץ.

לדברי חזי עמיאור, בצעירותו של טהרלב הכרמל היה קירח מצמחייה, והכינוי "ההר הירוק" מקורו בהר שליד קובנה בירת ליטא הנזכר בשיר של לאה גולדברג. הוריו של טהרלב, כמו אחרים ממייסדי הקיבוץ, עלו ארצה משם.

השיר הוקלט לאחר החגיגות ביחד עם מקהלת הקיבוץ ושלומית אהרון. בהמשך הוקלט גם על ידי צוות הווי פיקוד מרכז ורוחמה רז, שהפכה למזוהה עם השיר.

שיר זה נלמד בבתי הספר היסודיים בישראל כחלק מתוכנית הלימודים לקראת ט"ו בשבט בשל השורה "פקחתי את עיניי, היה אז חודש שבט". המחבר עצמו העיד כי שורה זו כוונה למעשה ליום הולדתו החל בחודש זה.

לדברי איתמר זהר, השיר "משקף היטב את הטבע בחייו ואת התנודות שנעו, בקרבו ובקרב הארץ כולה, בין היחיד לרבים, בין המדינה לפרט. אהבת מולדת חילונית לחלוטין".

בעקבות השרפה בכרמל שאירעה בשנת 2010, החליטו רוחמה רז ולהקת התקווה 6 לחדש את השיר לכבוד הכרמל ולזכרם של 44 הנספים באסון השיר נכלל באלבומם של התקווה 6 "קול ישראל".

ב-2021 ביצעה שירי מימון את השיר במסגרת פרויקט המחווה לטהרלב, "יעלה ויבוא".

על מצבתו של יורם טהר לב, שנפטר ב-2022, נכתבה השורה "לשכב בצלך כרמל" מתוך השיר.

## קישורים חיצוניים

* על השיר, באתר של יורם טהרלב
* ההר הירוק תמיד, באתר "שיר של יום"
*  אבשלום קור, באופן מילולי: ברור כמו הכרמל, גלי צה"ל, 10 ביולי 2025

## הערות שוליים

קטגוריה:שירי 1972
קטגוריה:שירי להקת פיקוד מרכז
קטגוריה:שירי רוחמה רז
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי מוני אמריליו
קטגוריה:שירי ט"ו בשבט
קטגוריה:שירים על הרים
קטגוריה:שירים על חודשים עבריים
קטגוריה:ריקודי עם בישראל: שירים
קטגוריה:הכרמל
קטגוריה:ט"ו בשבט
קטגוריה:ציונות בתרבות
הגרעין הקשה

שמאל|ממוזער|150px|תקופת הגרעין בימיו הטובים - וקסי (מיכה סלקטר) במרכז, מימינו נוקי (אורנה כץ), ומשמאלו רותי (שרון מלכי-שמש)
שמאל|ממוזער|150px|הגרעין בימיו האחרונים, אחרי הפירוק - מימין: שמר (אייל נחמיאס) שר שיר לנעמה/נוקי (אורנה כץ), שנמצאת מאחור בתוך הקרוון מבלי שהוא מודע לכך, משמאלו וקסי (מיכה סלקטר)
שמאל|ממוזער|150px| הגרעין בימיו הטובים: ארז (רועי ששון) על ברכיה של נוקי (אורנה כץ), מולם יושבת ילה (אירית סוקי)
**הגרעין הקשה** הוא סרטו של הבמאי ענר פרמינגר מ-1999.

## תיאור העלילה
העלילה מתחילה בליל ה-13 בספטמבר 1993 (הלילה בו מתרחשת לחיצת היד בין רבין לערפאת במסגרת הסכם וושינגטון). על הר חזון שבגליל התחתון מפוזרים שרידיה של היאחזות נח"ל בה ישב גרעין בעל שאיפות חברתיות בתחילת שנות ה-80. נועם וקס (וקסי - מיכה סלקטר), מנהיג הגרעין הכריזמטי, מזעיק את חבריו מאז, בחזרה אל ההר, בדרכים מפתיעות ומניפולטיביות המגרות את סקרנותם. הוא עושה זאת כדי להשלים סרט דוקומנטרי על הגרעין שהתפרק, ובאמצעותו להתגבר על הטראומות והצלקות שהשאירו בו הימים ההם. זהו הקשר הראשון שנועם יוצר עם חבריו לאחר עשר שנות שתיקה, בהן לא ידעו היכן הוא ומה עלה בגורלו. ששת החברים שמגיעים בבהילות אל המקום נאלצים להתמודד עם תחושת הבגידה האישית והרעיונית שנועם נושא עמו מאז נפרדו. במקביל מתמודד כל אחד מהם עם משבר חייו בהווה ובזיקה הקיימת בינו לבין בעיות לא פתורות מתקופת הגרעין. ליל המפגש הופך לחשבון נפש נוקב, שמבטא גם את הטלטלה שעברה החברה הישראלית בעשור שבין מלחמת לבנון הראשונה והסכמי אוסלו, והוא מסתיים באופן מפתיע וטראגי.

הסרט עוסק בהחמצה הן במישור האישי והן בלאומי. פירוקו של הגרעין בעל החזון החברתי שהפך למרכז חייהם של חבריו, מהווה עבורם נטישה של חלומות גדולים ביחס לעצמם, לחבריהם וליכולתם לשנות ולהשפיע.

## תפקידים
*מיכה סלקטר - נועם וקס (וקסי)
* שרון מלכי-שמש - רותי
* רועי ששון - פקד ארז בר-און
* יגאל זקס - מתי (מקס)
* אירית סוקי - ילה (איילה)
* אורנה כץ - נוקי (נעמה)
* אייל נחמיאס - שמר
* בתפקיד אורח: אברהם סלקטר – אל"ם מיל' דן וקס (אביו של נועם וקס)

## פסטיבלים
בשנים 2002-1999 השתתף הסרט "הגרעין הקשה" בפסטיבלים הבינלאומיים הבאים
* חיפה 1999
* ניו-יורק 2000
* וושינגטון די.סי. 2000;
* סיאטל וושינגטון, 2001;
* פיפטל, ביאריץ, צרפת, 2001;
* קונטרה קוסטה, ארצות הברית 2002.

## קישורים חיצוניים

* עמוד הסרט "הגרעין הקשה", באתר של ענר פרמינגר

## הערות שוליים

קטגוריה:סרטי 1999
קטגוריה:סרטי ענר פרמינגר
קטגוריה:סרטים ישראליים משנת 1999
פלטה (מגן)

שמאל|ממוזער|250px|פלטסט עם פלטה
**פֶּלְטָה** (ביוונית: πέλτη) היה מגן שהיה נפוץ ביוון העתיקה. מדובר במגן לא גדול בקוטר של כ-60 ס"מ. המגנים מתוארים בצורת סהר בציורים יווניים, אך קסנופון מציין שהם היו עגולים. למגן הייתה ידית נשיאה מרכזית אחת או במקרים אחרים שתי בקצות המגן שאליהן הושחלה היד לאחיזה איתנה יותר. לעיתים נוספה רצועה לנשיאת המגן על הכתף. 

המגן היה בשימוש נרחב של חיל הרגלים הקל ובמיוחד של הפלטסטים שלהם גם העניק את שמם.
המגן של הפזטיירוי גם כן נקרא פלטה בגלל גודלו הקטן.

## קישורים חיצוניים

קטגוריה:שריון
קובנר

**קוֹבְנֶר** (בכתיב יידי: **קאָוונער**; ברוסית: **Ковнер**, בעבר **Ковнеръ**; בגרמנית ובפולנית: **Kowner**; באנגלית: **Kovner**) הוא שם משפחה שפירושו "בן העיר קובנה".

קטגוריה:שמות משפחה
קרישנהמצ'ריה

**סרי טירומלאי קרישנהמצ'ריה** (Sri Tirumalai Krishnamacharya, בקנאדה: **ಶ್ರೀ ತಿರುಮಲೈ ಕೃಷ್ಣಮಾಚಾರ್ಯ**, שְׁרִי טִירוּמַלַאי קְרִישְׁנַמָצָ'רְיָה,  18 בנובמבר 1888 - 28 בפברואר 1989) היה מורה, מרפא באיור ודה, מומחה לסנסקריט ולפילוסופיה הינדית.

קרישנהמצ'ריה ידוע כמחייה ההאתה יוגה, לימוד ששם דגש על הצד הפיזי בתרגול כפי שמקובל היום במערב, כאדריכל של הוינייסה יוגה המתורגלת כרצף של תנוחות תוך שימת דגש על התאמת הנשימה לתנועה וכיוגי המסוגל לעצור את פעימות ליבו.
ברחבי הודו התפרסם ביכולתו לרפא ולשפר את איכות חייהם של מטופליו תוך שימוש בשילוב יוגה עם איור ודה.
אף על פי שמעולם לא עזב את היבשת בה נולד, תורתו השתרשה היטב במערב, בעיקר בזכות תלמידיו, שהתפרסמו, כל אחד בפיתוח שיטת תרגול שונה: בנו, ט.ק.ו. דסיקצ'ר שפיתח איתו את ה"ויניוגה" המדגישה את הסינכרון בין התנועות לנשימה ומתאימה את התרגול למצב הכללי (גיל, עיסוק וכדומה) בו נמצא המתרגל, גיסו, ב.ק.ס. איינגר שהתמקד בשלימות שבביצוע התנוחה, ופיתח לשם כך שלל עזרים, ק. פטבי ג'ויס מפתח האשטנגה יוגה המדגישה את הדינמיות שבין התנוחות ואת בניית הבעירה (זיעה) בגוף, ואינדרה דבי אשר הפיצה את היוגה מחוץ להודו.

קרישנהמצ'ריה, המורה של המורים המובילים במאה העשרים נחשב לאחד מאישי היוגה המשפיעים ביותר ומכונה האבא של היוגה המודרנית.

## חייו
נולד ב-18 בנובמבר 1888 במוּצ'וּקוּנְדַפּוּרַם (Muchukundapuram), כפר במדינת המחוז קרנטקה שבדרום הודו. אביו, סרי טירומלאי סריניווסה טטצ'ריה, היה מורה ידוע לודות.
שם אימו היה שרימטי רנגניקיממה. לזוג נולדו שלושה בנים ושלוש בנות. בגיל שש התחיל ללמוד ולכתוב סנסקריט ותפילות ודיות תחת ההשגחה הקפדנית של אביו שגם לימד אותו תנוחות יוגיסטיות (אסאנות) ופראנאימה (טכניקות נשימה הודיות עתיקות). אביו נפטר כשהיה בן 10 והמשפחה נאלצה לעבור למייסור, העיר השנייה בגודלה במדינת קרנטקה שם כיהן אבי סבו כראש מינזר הינדי עתיק ומפורסם: The Bramhatantra Parakala Mutt.
קרישנהמצ'ריה החל לרכוש השכלה פורמלית בקולג' המלכותי של מיסור בפילוסופיה הינדית ולוקיגה הודית. במקביל המשיך ללמוד סנסקריט.

בגיל 16 נסע לעיר אלוור טירונג'רי במדינת טמיל-נדו בעקבות חלום שהיפנה אותו לשם. כשהגיע ליעדו, כך הוא מספר, נכנס לטראנס שבמהלכו פגש שלושה מלומדים. הם לימדו אותו את ה"יוגה רהסייה", חיבור יוגי עתיק וידוע שאבד במהלך הזמן. כשהקיץ מהטראנס, הוא זכר את כל החיבור האגדתי, והשתמש בו ללימוד במשך כל חייו.
משם המשיך לנדוד ברחבי הודו בעקבות הפלגים האורטודוכסים של ההינדואיזם.

בשנת 1906 נרשם ללימודי סנסקריט ולוגיקה באוניברסיטת בנארס הידועה כעיר של מאות מקדשים וכמרכז גדול ומרשים ללימוד פילוסופיה הודית מסורתית.

## לקריאה נוספת

* Desikachar, Kausthub. *The Yoga of the Yogi : The legacy of T Krishnamacharya.* Krishnamacharya Yoga Mandiram, 2005.
* Desikachar, T.K.V. *The Heart of Yoga : Developing a personal practice.* Inner Traditions India, 1st ed., 1995. 
* Desikachar, T.K.V. & Cravens, R.H. *Health, Healing & Beyond : Yoga and the living tradition of Krishnamacharya.* Aperture, 1998. 
* 


## קישורים חיצוניים

* שלושת מורי היוגה המפורסמים של המאה העשרים
* איינגר ופטאבי ג'ויס על קרישנהמצ'ריה

## הערות שוליים

קטגוריה:מורים ליוגה
קטגוריה:מורים רוחניים הודים

קטגוריה:הודים שנולדו ב-1888
קטגוריה:נפטרים ב-1989
ערבה פאוור קומפני

**ערבה פאוור קומפני בע"מ** היא חברה לאנרגיה סולארית בטכניקת ייצור פוטו-וולטאית (PV). החברה נוסדה ב-2006 בקיבוץ קטורה שבערבה.

## היסטוריה
באוגוסט 2008 השקיעה חברת סימנס פרויקט ונצ'רס 15 מיליון דולר בערבה פאוור קומפני. סימנס החזיקה 40% ממניות החברה.

ב-21 בנובמבר 2010, שר התשתיות עוזי לנדאו חתם על הסכם רכישת חשמל עם חברת קטורה סאן (הנמצאת בבעלות ערבה פאוור) ששוויו מוערך בכ-250 מיליון שקלים. ההסכם תקף לעשרים שנה ומבטיח שהאנרגיה שמיוצרת בקטורה סאן תחובר לקווי החשמל של חברת החשמל לישראל. זהו הסכם מכירת החשמל הראשון בישראל עם חברת חשמל סולארית.

בדצמבר 2010 חתם בנק הפועלים על הסכם עם ערבה פאוור קומפני להארכת הלוואה בסך 80 מיליון שקל חדש לערבה פאוור קומפני לצורך מימון פרויקט קטורה סאן (בשווי של כ־100 מיליון ש"ח).

ב-5 ביוני 2011 ערבה פאוור חנכה את השדה הסולארי הראשון בישראל, קטורה סאן. הפרויקט הוקם בשיתוף פעולה עם סימנס ישראל.

ב-22 במאי 2012 ערבה פאוור הודיעה שהגיעה לסגירה פיננסית על 58.5 מגה-וואט נוספים המיועדים לשמונה פרויקטים עתידיים שיבנו בערבה ובנגב בשווי של 780 מיליון שקל.

### קטורה סאן
ממוזער|לוחות סולארים בשדה קטורה סאן
ממוזער
קטורה סאן הוא השדה הסולארי המסחרי הבינוני הראשון בישראל, וכמו כן השדה הסולארי המסחרי הראשון במזרח התיכון. השדה הסולארי נבנה בתוך קיבוץ קטורה שנמצא בערבה, במרחק של כ-50 קילומטר צפונית לאילת. במיקום זה יש רמת קרינה מהגבוהות בעולם בצירוף עם גישה לרשת החשמל של ישראל. כ-18,500 תאים פוטו-וולטאיים המרכיבים את השדה הסולארי מכסים שטח של כ-80 דונם. התפוקה כולה היא 9 מיליון שעות קילו-וואט לשנה במתקן בעל כוח ייצור של 4.95 מגה-וואט.

הראפר Shyne שחרר שיר ששמו "אנרגיה סולארית". השמעת הבכורה של השיר נערכה ב-5 ביוני 2011, בהשקה של קטורה סאן.

## שותפות עם בדואים
שמאל|ממוזער|250px|תראבין - פרויקט סולארי בקהילה הבדואית
החברה חתמה על מספר הסכמים עם משפחות בדואיות בנגב על מנת לבנות שדות סולאריים עם יכולת תפוקה של עד 20 מגה-וואט. החברה רואה בשיתוף הפעולה עם הבדואים הזדמנות לייצר מציאות כלכלית-חברתית חדשה עבור הבדואים.

ב-7 בפברואר 2012 ערבה פאוור הודיעה שהיא קיבלה רישיון להקמת השדה הסולארי תראבין, השדה הסולארי הראשון שנבנה בקהילה הבדואית. מימון לשדה זה שעמד על כ-30 מיליון דולר יסופק על ידי אופיק (Overseas Private Investment Corporation) – תאגיד פרטי להשקעות מעבר לים של ממשלת ארצות הברית.

### משימה חברתית
החברה נותנת למצוות הפאה נופך מודרני, ומקדישה את ארבע הפינות של שדה קטורה סאן לארבעה ארגונים ללא מטרות רווח שירוויחו מהכספים שכל פינה תעשה במשך 20 השנים הבאות. ארבעת הארגונים הם: לב יהודי למען אפריקה (ארגון המשתמש במערכות סולאריות ישראליות על מנת לספק חשמל למבנים שונים באפריקה), בוסתן (ארגון שעובד עם הבדואים בנגב למען חלוקת הקצאות הוגנת, הכוללת הקצאות הקשורות לאנרגיה מתחדשת), קרן אלי ויזל (נלחמת בחילוקי דעות, חוסר סובלנות וחוסר צדק באמצעות תוכניות לנוער שמעודדות קבלה של האחר, הבנה ושוויון), ומרכז רכיבה טיפולית הר אדום (מרכז רכיבה בקיבוץ גרופית העוזר לילדים מוגבלים מהאזור שזקוקים לרכיבה טיפולית).

## קישורים חיצוניים

* 
* ערוץ היוטיוב של ערבה פאוור
* 

## הערות שוליים

קטגוריה:חברות ישראליות
קטגוריה:חברות אנרגיה סולארית מישראל
קטגוריה:קטורה
קטגוריה:מועצה אזורית חבל אילות
קטגוריה:הערבה
קטגוריה:ישראל: חברות שהוקמו ב-2006
רצועת תזמון

שמאל|ממוזער|250px|רצועת תזמון
**רצועת תזמון** (לעיתים מכונה גם **חגורת תזמון** או **רצועת טיימינג**) היא סוג של רצועה המשמשת בתמסורות רצועה בהן נדרש תיאום. 

רצועות תזמון הן בעלות יעילות גבוהה, דורשות פחות סיכוך, ולעומת סוגי רצועות אחרות, אינן דורשות מתיחה משמעותית. מאידך, הן רגישות לרעידות, עומסים ועצירות.

## בכלי רכב
רצועת תזמון היא חלק מהותי ממנוע בעירה פנימית ומטרתה לשלוט על התזמון של שסתומי המנוע והבוכנות ולכן היא נפוצה בכלי רכב. קריעת הרצועה באמצע פעולת המנוע מונעת נסיעה ברכב ועלולה לגרום נזק למנוע ולכן נוהגים להחליפה לאחר פרק זמן או שעות עבודה (המספרים הנהוגים: 4 שנים או 100,000 ק"מ). אם עושים טיפול משמעותי ברכב הדורש את הסרת הרצועה, לעיתים מנצלים הזדמנות זו כדי להחליף את הרצועה אם מועד החלפתה קרוב, ישנם גם מנועים עם שרשראות תזמון ממתכת שאותם מחליפים פחות.

אחד הנזקים החמורים העלולים להגרם בעת קריעת רצועת התזמון במנוע ארבע פעימות הוא פגיעה של הבוכנה העולה בשסתום שנותר בולט אל תוך חלל השריפה. פגיעה זו מביאה לרוב לעיקום השסתום, נזק לבוכנה וצורך בשיפוץ ראש המנוע.

## קישורים חיצוניים

* אנימציה של רצועת תזמון
* מאמר בנושא החלפת רצועת תזמון

קטגוריה:טכנולוגיה_תחבורתית
קטגוריה:התקנים מכניים
בארי (כלב)

**בארי** (בגרמנית: **Barry der Menschenretter**, תעתיק: **בארי דר מנשנרטר**; 1800–1814) היה כלב הצלה גזעי מהגזע סן ברנרד, שפעל בהרי שווייץ עבור אכסניית סן ברנאר הגדול. בארי הוא כלב ההצלה המפורסם ביותר מגזע סן ברנרד, וזאת בזכות העובדה שהציל ממוות יותר מ-40 בני אדם. בארי קדם לגזע הסן ברנרד המודרני, ולכן היה בהיר יותר וקל יותר.

בניגוד לאגדה, הטוענת כי נהרג בניסיון חילוץ, ידוע כי כשבארי היה זקן, הוא הועבר לברן בשווייץ, ולאחר מותו הועברה גופתו למוזיאון ההיסטוריה של הטבע של ברן. עורו נשמר ופוחלץ, וגולגולתו שונתה ב-1923, כדי להתאימה לסן ברנרד של אותה תקופה. סיפורו שימש ומשמש דוגמה ליצירות ספרותיות, והוקמה לזכרו אנדרטה ליד פריז.

## היסטוריה
שמאל|ממוזער|הפוחלץ של בארי
בארי נולד ב-1800. הוא אולף באכסניית כלבי הצלה שפועלת במעבר סן ברנאר הגדול, בהרי האלפים בגובה של כ-2,500 מטרים. בארי הציל אנשים ששכנו באזור זה ממפולות שלגים ומאזורים מסוכנים בהם שהו.

הצלתו המפורסמת ביותר של בארי הייתה הצלת ילד שנרדם במערה של קרח. בארי מצא את הילד וליקק אותו, דבר שגרם להתחממות גופו של הילד. בארי סחב אותו על גבו והחזיר אותו לאכסניה. לבסוף, הילד הוחזר להוריו.

באנדרטה שהוקמה לזכרו ליד פריז נכתב כי בארי מת בניסיונו להציל אדם נוסף. על פי האגדה, בארי חיפש את האדם לפי ריחו, וכשמצא אותו, ליקק אותו כפי שאילפו אותו לעשות; האדם חשב שבארי הוא זאב, ודקר אותו למוות בכידון.

אגדה זו אינה נכונה. לאחר כ-12 שנים בהם חי באכסניה, נרכש בארי על ידי נזיר והועבר לברן. הוא מת כשנתיים לאחר מכן, וגופתו פוחלצה ומוצגת כיום במוזיאון להיסטוריה של הטבע של ברן.

## קישורים חיצוניים

* 

קטגוריה:כלבים מפורסמים
גאוגרפיה כלכלית

**גאוגרפיה כלכלית** תחום בגאוגרפיה, העוסק בקשר שבין הפעילות הכלכלית של האדם לבין האזור הגאוגרפי בו הוא פועל. התחום חוקר בין השאר, את ההשפעה הכלכלית של ניצול משאבי הטבע (מחצבים, מים ועוד) ואת השינויים הגאוגרפיים שמקורם בפעילות בני האדם כולל האופן בו משפיעות עסקאות ופעולות כלכליות על הגאוגרפיה. גאוגרפיה כלכלית עוסקת גם בהערכה של ההשפעה של מגמות ותהליכים כגון גלובליזציה, עוני, הגירה, התפשטות מחלות ועוד על האוכלוסייה. 

## האדם בגאוגרפיה הכלכלית
הגאוגרפיה הכלכלית נכללת בתחום הגאוגרפיה האנושית, שעוסקת בנושאים כמו צפיפות האוכלוסייה, שיעורי הגדילה והצמיחה הטבעיים שלה, הפריסה הגאוגרפית ותוחלת החיים. מחקר בתחום זה עשוי לבדוק, למשל, את ההשפעה של שיפור רמת התזונה על קצב גידול האוכלוסייה, כתוצאה מהקטנת התמותה. 

עוד לפני התפתחותו של תחום הגאוגרפיה הכלכלית, ניסו חוקרים לצפות כיצד ישפיעו שינויים גאוגרפיים על האוכלוסייה האנושית.  לדוגמה, תומאס מלתוס שהיה כלכלן אנגלי, פרסם בשנת 1798 חיבור, בו העלה השערה כי הקצב המהיר של גידול האוכלוסייה, לעומת הקצב האיטי יותר של התפתחות של ייצור המזון, יגרום לתקופה של רעב בעולם, ולצמצום האוכלוסייה. 

## החקלאות בגאוגרפיה הכלכלית
שמאל|ממוזער|250px|שדה חקלאי
חקלאות היא ענף כלכלי חשוב, אשר מספק לאוכלוסייה האנושית מזון וביגוד. בעבר כ-90% מהאוכלוסייה עסקה בחקלאות לעומת כ-50% כיום.

הסיבות לתעסוקה נרחבת בענף החקלאות בעבר:
* שימוש בבהמות ככח עיקרי בעיבוד השדות, הצריך אספקת מזון ושטח גידול לבהמות.
* שיטות ישנות ופרימיטיביות, כגון שימוש בזבל הבהמות כדישון.
* חוסר בכלי תחבורה להסעת הסחורה ממקום למקום חוץ מהבהמה.

דברים אלו השפיעו לרעה על החקלאות בימים ההם ועודפי המזון היו קטנים ולכן אנשים רבים עסקו בחקלאות.

### החקלאות בגאוגרפיה הכלכלית כיום
זמן קצר אחרי המהפכה התעשייתית החלה מהפכה בענף החקלאות, החלו לייצר מכונות אשר עוזרות לחקלאים לעבד את האדמה ולנוע ממקום למקום והחל גם שימוש בדשנים.

מהפכה זו הביאה לירידה בצורך בידיים עובדות וגם לתפוקה גדולה יותר, מכיוון שחקלאים יכלו לגדל על שטח אדמה גדול יותר בזמן קצר יותר בגלל שימוש במכונות. הדשנים שיפרו את התוצרת החקלאית (מכילים חומרים שתרמו לצמיחה כמו זרחן ואשלגן) והאוניברסיטאות התחילו להכשיר אנשים במקצועות העוסקים בתחום, לדוגמה, אגרונומים.

במהלך הזמן, הומצאו גם החממות שבהם משתמשים עד היום ואותה תקופה נקראה "המהפכה הלבנה".

## התעשייה בגאוגרפיה הכלכלית כיום
בעולם התעשייה הגאוגרפיה הכלכלית מראה לנו את הגורמים המשפיעים על הסטנדרטים על התעשייה באזור, לדוגמה: מפעל לא יצליח להרוויח באזור לא מיושב (חוסר עובדים). גאוגרפיה כלכלית זו מתארת את השפעת הגאוגרפיה על הרווחים בתעשייה.

## קישורים חיצוניים

* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תחומים בגאוגרפיה
קטגוריה:כלכלה
שמשה קדמית (סרט)

שמאל|ממוזער|150px|אבי אבוטבול קידר, כלוא במכוניתו
שמאל|ממוזער|150px|שוש מרציאנו, הצלמת שמצלמת את הצלם הכלוא במכוניתו
שמאל|ממוזער|150px|אבי אבוטבול קידר
**שמשה קדמית** הוא סרטו של ענר פרמינגר משנת 1990, עם אבי אבוטבול קידר, שוש מרציאנו וישראל גוריון בתפקידים הראשיים. 

## תקציר העלילה

צלם, חובב קולנוע אובססיבי, ננעל במכוניתו המתפרקת בדרך לחתונתו. ככל שהוא מנסה להשתחרר מחגורת הבטיחות, האפשרות להיחלץ מהמכונית קטנה. הוא פוצע את עצמו בסכין חד שנמצא במכונית, ידית החלון נשברת כשהשמשה סגורה ודלת המכונית ממאנת להיפתח. לבסוף, גם פקחי העירייה, שמתרגזים על "חוצפתו" כשאינו פותח אפילו חלון כדי לדבר אתם, מסנדלים אותו. כל זה קורה כשהכלה עומדת במרפסת האולם מעבר לכביש ולא מבינה מדוע חתנה לא מגיע לחופה. כשהצלם הכלוא משלים עם היותו לכוד, מתגלה לו יכולתו ליהנות מחופש התבוננות בעולם. המציאות והפנטזיה מתערבבות ולפתע הוא רואה את המתרחש בחוץ כקטעים מתוך ההיסטוריה הקולנועית. לבסוף כשצלמת יפהפייה עוברת במקום, והיא היחידה שיכולה לחלצו הוא כבר לא בטוח שהוא רוצה להיחלץ ולהמיר את מלכודת האוטו במלכודת החתונה.

הסרט הוא הומאז' ל"חלון אחורי" של היצ'קוק, לצד ניסיון לדפדף באלבום ההיסטוריה של הקולנוע. הכל בסרט ללא מילים, מעין ראינוע מלווה באפקטים קוליים ובמוזיקה.

## תפקידים
**תפקידים ראשיים**
* אבי אבוטבול קידר - הצלם שנכלא במכוניתו 
* שוש מרציאנו - צלמת
* ישראל גוריון - צ'ארלי צ'אפלין

**תפקידי אורח**

* אלון אבוטבול, עמית גורן - שני אנשים וארון
* גבי שושן - גנב אופניים

## קישורים חיצוניים

* "שמשה קדמית" - הסרט המלא לצפייה באתר ארכיון ישראלי לסרטים - סינמטק ירושלים

* הסרט "שמשה קדמית", באתר של ענר פרמינגר

קטגוריה:סרטי 1990

קטגוריה:סרטי ענר פרמינגר
קטגוריה:סרטים ישראליים משנת 1990
ירדן במשחקים הפאראלימפיים

**[[ירדן]]** השתתפה לראשונה ב בניו יורק וסטוק מנדוויל (1984), ומשתתפת במשחקי הקיץ הפאראלימפיים מאז בקביעות למעט המשחקים הפאראלימפיים ברצלונה (1992) מהם נעדרה. במשחקי החורף לא נטלה ירדן חלק מעולם.

## היסטוריה
כבר במשחקים הפאראלימפיים הראשונים בהם השתתפה ירדן, בניו יורק בשנת 1984 זכתה המשלחת בשלוש מדליות פאראלימפיות. עאידה ששאני זכתה בשתי מדליות ארד, במרוץ ל-100 ו-200 מטר (קטגוריה B1), אם כי בשני המקצים התחרו שלוש ספורטאיות בלבד, וכולן זכו במדליה. גם מאהה ברגותי, שזכתה במדליית הכסף הפאראלימפית בהדיפת כדור ברזל (קטגוריה A1) עשתה זאת מתוך שתי ספורטאיות בלבד שניגשו להתחרות במקצה.

ב זכה עימאד גארבאווי במדליית הכסף בזריקת דיסקוס (קטגוריה F52) עם תוצאה של 17.14 מטרים, תוך שהוא נכנע לשיא עולם של יריבו האיראני שזרק למרחק של 20.34 מטרים. מדליית הזהב הראשונה של המשלחת הירדנית הגיעה ב כשמאהה ברגותי זכתה בטורניר טניס שולחן לנשים.

## ראו גם
* ירדן במשחקים האולימפיים
* ירדן במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:ירדן: ספורט
Cygnus Solutions

חברת **Cygnus Solutions** (מאנגלית: סיגנוס פתרונות, Cygnus הוא גם משחק מילים על השם GNU) נוסדה בשנת 1989 בשם Cygnus Support והתמקדה מראשיתה בתמיכה בתשלום ופיתוח של תוכנות מפרויקט גנו, כגון GCC, GDB ו־Emacs. אנשי החברה מילאו תפקיד חשוב בפיתוח GCC ו־GDB ובפרט בשכתוב של GCC בגרסה 2.9 ("EGCS").

המוצר העיקרי של החברה הפך להיות, בהמשך, סביבת הפיתוח הקניינית GNUPro, אשר מבוססת על כלי בפיתוח של פרויקט גנו. סביבה זו הפכה להיות פופולרית, בין השאר, במערכות משובצות. אחד הפיתוחים האחרים של החברה היה Cygwin - סביבת GNU שלמה על חלונות.

בנובמבר 1999 נקנתה החברה על ידי חברת רד האט תמורת 700 מיליון דולר. חלק מאנשי החברה ממשיכים לעבוד ברד האט, ביניהם מייקל טיימן.

## קישורים חיצוניים

## הערות שוליים

קטגוריה:חברות תוכנה אמריקאיות
קטגוריה:תוכנה חופשית
אליעזר נחום

הרב **אליעזר נחום** (תכ"ב - חשון תק"ה; 1662–1744) היה אב בית דין וראש ישיבה בעיר אדריאנופול שבטורקיה. מספר שנים לאחר שעלה לארץ ישראל נבחר לכהן בתפקיד "הראשון לציון", וכיהן בו עד לפטירתו.

## ביוגרפיה
נולד בשנת ה'תכ"ב בעיר איסטנבול לרבי יעקב נחום. בצעירותו למד אצל רבי יעקב שטרימר (אחיו של המדפיס שבתי בס), אותו העריץ. רבו זה נדד מפולין למצרים ולבסוף התיישב באדריאנופול שם עמד בראשות ישיבה גדולה. רבי אליעזר נחום נודע בזכות ענוותנותו הרבה ושקדנותו על לימוד התורה. שימש מספר שנים בתור אב בית דין וראש ישיבה בעיר אדריאנופול שבטורקיה. תקופה מסוימת נאלץ לנדוד לקושטא הבירה, שם הקים ישיבה גדולה והרביץ תורה לתלמידים רבים. כן שימש כרב קהילת אינדירני בקושטא, ונשא לאישה את אלמנתו של רבי רפאל קארו.

בהיותו בטורקיה נתבקש על ידי קהילת צפת לשמש שד"ר עבורה בערי טורקיה, ואכן בשנת ה'תע"ה הוא נמצא בשליחות צפת בסלוניקי.

בסביבות שנת ה'תצ"ה עלה הרב אליעזר נחום לארץ ישראל. בדרכו באוניה פרצה סערה בלב הים וכמעט שנשברה האוניה. על מאורע זה חיבר פיוט הודיה לזכר הנס (הפותח במילים "אזמר בתרועה"). על אף עניותו הרבה שקד על לימוד התורה בעיר ירושלים.
כעבור מספר שנים, ולאחר פטירתו של הראשון לציון רבי בנימין הכהן מעלי, נבחר למלא את מקומו כראשון לציון, תפקיד בו החזיק עד יום פטירתו.

נפטר בירושלים בשנת ה'תק"ה ונקבר בבית הקברות בהר הזיתים.

## חיבוריו
* **חזון נחום** - פירוש על המשנה, שלושה חלקים
* **אותיות אליעזר** - הערות וקושיות על ש"ס ופוסקים, כתב יד, חלקים ממנו נדפסו בקבצים תורניים שונים
***מלבד עולת**
* פירוש על ספר העיטור
* **משנת רבי אליעזר** - שו"ת להלכה ולמעשה
***מדרש אליעזר** - פירוש ל**[[מכילתא]]** - יצא לאור לראשונה מכתב ידו של המחבר, יד הרב נסים, תש"ס.
***מדרש אליעזר** - פירוש ל**[[סיפרי|ספרי]]** עורך מנחם כהנא, יד הרב נסים, תשנ"ג.

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:ראשונים לציון
קטגוריה:מחברי ספרי שו"ת
קטגוריה:אנשי עליות קדומות לארץ ישראל
קטגוריה:פרשני המשנה
קטגוריה:האימפריה העות'מאנית: רבנים
קטגוריה:יהודים הקבורים בהר הזיתים: חלקת הספרדים
קטגוריה:פרשני המכילתא
קטגוריה:פרשני הספרי
קטגוריה:אדירנה: רבנים
קטגוריה:אבות בתי דין
קטגוריה:איסטנבול: רבנים
קטגוריה:רבנים טורקים
קטגוריה:רבנים ספרדיים
קטגוריה:רבנים ארץ-ישראלים
קטגוריה:ירושלים: רבנים
קטגוריה:עולים לארץ ישראל במאה ה-18
קטגוריה:ילידי 1662
קטגוריה:נפטרים ב-1744
איזבל פורמן

**איזבל פורמן** (באנגלית: **Isabelle Fuhrman**; נולדה ב-25 בפברואר 1997) היא שחקנית יהודייה-אמריקאית. 

התפרסמה בזכות תפקידה הראשי במותחן האימה "היתומה" ובזכות תפקידה בסרט הפעולה המצליח "משחקי הרעב".

## ביוגרפיה
פורמן נולדה בוושינגטון ובגיל שנתיים המשפחה עברה לאטלנטה בשל עבודתה של אמה. אביה הוא הפוליטיקאי לשעבר ואיש העסקים ניק פורמן שנולד להורים יהודים שהיגרו לארצות הברית מברית המועצות, ואמה היא העיתונאית ילידת מוסקבה, רוסיה אלינה פורמן, גם היא נולדה למשפחה יהודית. לפורמן ישנה אחות מוזיקאית הגדולה ממנה בארבע שנים בשם מדליין פורמן. 

פורמן למדה תחילה ב"תיכון בקלי", בית ספר פרטי בלוס אנג'לס, קליפורניה. פורמן למדה גם זמן קצר באקדמיה המלכותית לאמנות הדרמה בלונדון. פורמן סיימה את לימודיה בבית הספר התיכון המקוון של אוניברסיטת סטנפורד בשנת 2015. 

## קריירה
החלה לשחק בגיל שבע והתגלתה לראשונה בגיל 10 לצידה של כוכבת הקולנוע הצעירה המצליחה דקוטה פנינג בדרמת ההתבגרות "כלב ציד" בהפקתה של רובין רייט.
בשנת 2008 זכתה להערכה על הופעת האורח לצידה של ג'ניפר לאב יואיט בסדרת המתח "הלוחשת לרוחות"
בשנת 2009 התפרסמה בתפקיד הילדה המאומצת אסתר קולמן במותחן האימה הפסיכולוגי "היתומה" בבימויו של ז'אומה קולייט-סרה ובהפקתו של לאונרדו דיקפריו. מפיקי הסרט רצו בתחילה ילדה בלונדינית לדמות הילדה אסתר, אך פורמן שלא התאימה במראה הצליחה להרשים את המלהקים ולזכות בכל זאת בתפקיד.

בשנת 2012 השתתפה פורמן במותחן הבדיוני "משחקי הרעב" בתפקיד המיועדת ממחוז 2, קלוב.

## פילמוגרפיה

### קולנוע

### טלוויזיה

### תיאטרון

## קישורים חיצוניים

קטגוריה:אמריקאים ילידי וושינגטון די. סי.
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:מדבבות יהודיות אמריקאיות
קטגוריה:אמריקאים ממוצא רוסי-יהודי
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
הרשות הפלסטינית במשחקים הפאראלימפיים

**[[הרשות הפלסטינית]]** השתתפה לראשונה ב בסידני (2000), ומאז משתתפת במשחקים דרך קבע. במשחקי החורף לא נטלה הרשות הפלסטינית חלק מעולם.

אל המשחקים שנערכו בסידני בשנת 2000 שלחה הרשות הפלסטינית משלחת של שני ספורטאים, גבר ואישה. המשלחת זכתה במדליית ארד אחת, בה זכה האתלט חוסאם עזאם בתחרות ההדיפת כדור ברזל (קטגוריה F53) עם תוצאה של 6.84 מטרים. ב זכה עזאם במדליית כסף פאראלימפית בתחרות זו עם תוצאה של 7.82 מטרים, וומוחמד פאנונה זכה במדליית הארד בקפיצה לרוחק עם תוצאה של 6.59 מטרים.

## ראו גם
* הרשות הפלסטינית במשחקים האולימפיים
* הרשות הפלסטינית במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:הרשות הפלסטינית: ספורט
פטר מלאדנוב

**פטר טושב מְלָאדֶנוֹב** (בבולגרית: **Петър Тошев Младенов**; 22 באוגוסט 1936, טושבצי, מחוז וידין, ממלכת בולגריה – 31 במאי 2000, סופיה, בולגריה) היה פוליטיקאי בולגרי, אשר כיהן כשליטה האחרון של הרפובליקה העממית הבולגרית לאחר שהוביל את המהלך להדחתו של טודור ז'יבקוב, ולתקופה קצרה, לאחר קריסת השלטון הקומוניסטי, כיהן גם כנשיאה הראשון של בולגריה.

## ראשית הקריירה
מלאדנוב נולד בכפר טושבצי אשר במחוז וידין. ב-1944 נהרג אביו בשורות הפרטיזנים אשר לחמו נגד המשטר הפרו-פשיסטי בממלכה הבולגרית. את השכלתו האקדמית רכש באוניברסיטת סופיה ובמכון הסובייטי ליחסים בינלאומיים במוסקבה. בראשית שנות ה-60 של המאה ה-20 הצטרף למפלגה הקומוניסטית הבולגרית. ב-1971 מונה מלאדנוב לתפקיד שר החוץ של בולגריה והוא מילא תפקיד זה למשך 18 השנים הבאות. מלאדנוב נחשב מקורב מאוד למנהיג הבולגרי טודור ז'יבקוב.

## הדחתו של ז'יבקוב
מלאדנוב הושפע מאוד ממדיניות הגלאסנוסט של מיכאיל גורבצ'וב מחד, ומאידך התנגד לתהליך ה"בולגריזצייה" שהחיל טודור ז'יבקוב ברחבי המדינה והוביל להגירתם מבולגריה של מאות אלפי אזרחים בולגרים ממוצא טורקי, רובם לטורקיה. האירועים הובילו לביקורת בינלאומית נוקבת על בולגריה ומלאדנוב אשר במסגרת תפקידו כשר החוץ נחשף לביקורת הקשה ולהרעת מעמדה הבינלאומי של בולגריה, גמר אומר להביא להדחתו של פטרונו לשעבר טודור ז'יבקוב. הוא חבר לראש הממשלה גאורגי אטנסוב, שר האוצר אנדריי לוקאנוב ושר ההגנה דוברי ג'וּרוֹב ובעזרתם הוביל את המהלך להדחתו של ז'יבקוב. ב-10 בנובמבר 1989 הודח ז'יבקוב וב-17 בדצמבר 1989 מונה מלאדנוב ליושב ראש מועצת המדינה הבולגרית במקומו. מלאדנוב נקט בשורת רפורמות במפלגה ובמוסדות השלטון הבולגריים וב-1990 שינה את שמה של המפלגה הקומוניסטית למפלגה הסוציאליסטית הבולגרית.

## נשיאה הראשון של בולגריה ואחריתו
אחד מצעדיו הראשונים של מלאדוב היה הכרזה על בחירות כלליות חופשיות. באפריל 1990 בוטלה הרפובליקה העממית הבולגרית ונוסדה הרפובליקה הבולגרית וב-3 באפריל מונה מלאדנוב לנשיאה הראשון. מלאדנוב העניק חופש עיתונות, התיר לקיים הפגנות מחאה וביטל הטבות מופלגות שניתנו לחברי המפלגה. ביוני נערכו הבחירות הכלליות הראשונות בבולגריה שלאחר העידן הקומוניסטי. תוצאות הבחירות לא הניבו הכרעה ברורה בין הכוחות הפוליטיים השונים, הן הובילו לאי שקט חברתי, וברחבי סופיה פרצו הפגנות המונים. ביולי 1990 נאלץ מלאדנוב להתפטר מתפקידו לאחר שהואשם שהציע להשתמש בכוח צבאי לפיזור הפגנות ההמונים בסופיה ובמקומו נבחר על ידי האספה הלאומית ז'ליו ז'לב. מלאדנוב אשר סבל מבריאות לקויה שבעטייה אף עבר ניתוח מעקפים, לא שב לחיים הפוליטיים והלך לעולמו ב-2000 בסופיה והוא בן 64 שנים.

## קישורים חיצוניים

*  Petar Mladenov - Bulgaria's first democratic president, באתר sofiaecho.com, אוחזר ב-21 בנובמבר 2021 
* The history of modern Bulgarian State, באתר president.bg, אוחזר ב-8 באפריל 2012 
* Documentation on the resignation of President Petar Mladenov - July 1990, באתר נציבות האו"ם לפליטים, אוחזר ב-8 באפריל 2012 

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי בולגריה
קטגוריה:שרי החוץ של בולגריה
קטגוריה:הרפובליקה העממית של בולגריה
קטגוריה:בוגרי אוניברסיטת סופיה
קטגוריה:קומוניסטים בולגרים
קטגוריה:בולגרים שנולדו ב-1936
קטגוריה:בולגרים שנפטרו ב-2000
סומלילנד הבריטית

**סומלילנד הבריטית** (באנגלית: **British Somaliland**) הייתה פרוטקטורט בחסות האימפריה הבריטית בחלקה הצפוני של סומליה של ימינו (סומלילנד). הפרוטקטורט הוקם ב-1888, וב-1960 קיבל השטח עצמאות, ואוחד עם סומליה האיטלקית, ליצירת מדינת סומליה. המדינה הבלתי מוכרת "סומלילנד" הדורשת כיום עצמאות מסומליה, נמצאת על שטחה של סומלילנד הבריטית ההיסטורית.

## היסטוריה

החל מ-1840 החלו הבריטים בקשרי מסחר עם אזור סומליה, בשטחי צפון סומליה, וזאת באמצעות חברת הודו המזרחית. המרוץ לאפריקה הביא למעורבות של המעצמות באזור. בתחילת שנות ה-80 של המאה ה-19 השתלטה צרפת על שטח בצפון סומליה שהפך לאחר מכן למושבה בשם סומלילנד הצרפתית. ב-1888 חתמה בריטניה על הסכם עם צרפת שתיחם את שטחי המושבות של שתי המעצמות, והקימה פרוטקטורט בשם "סומלילנד הבריטית". בסוף המאה ה-19 הייתה סומליה מחולקת למעשה לשטח סומלילנד הבריטית, לשטח סומלילנד הצרפתית, ולשטח סומלילנד האיטלקית שהפך לחלק ממזרח אפריקה האיטלקית שכללה את שטחי סומלילנד האיטלקית, אתיופיה ואריתריאה. בתחילה הייתה בירת המושבה ברברה, אך לאחר שנת 1941 הוחלפה בהרגייסה.

בין 1899 ל-1920 לחמו הבריטים, לצד האתיופים והאיטלקים ב"מולה המשוגע" מוחמד עבדאללה חסאן, שייסד מדינה איסלמית עצמאית בשטחי סומליה ואתיופיה.

בתקופת מלחמת העולם השנייה הכריזה איטליה הפשיסטית מלחמה על הבריטים. ב-5 באוגוסט 1940 פתחו האיטלקים במתקפה, בפיקודו של הגנרל גוליילמו נאסי שהובילה לכיבוש שטחי סומלילנד הבריטית ב-19 באוגוסט. ב-16 במרץ 1941 שבו הבריטים וכבשו את סומלילנד הבריטית, בפלישה ימית מעדן אל ברברה, שכונתה "מבצע מראית עין" (Operation appearance). המערכה במזרח אפריקה שהתחילה עם המתקפה על סומלילנד הבריטית, הוכרעה בנובמבר 1941 בכיבוש כל מושבות איטליה במזרח אפריקה על ידי הבריטים.

ב-1957 הוקמה בסומלילנד הבריטית מועצה מחוקקת ממונה, וב-1958 נערכו בחירות לחלק מחברי המועצה. ב-1960 נערכו בחירות לכל חברי המועצה, והגוף הנבחר החליט כי הוא דורש עצמאות. ב-26 ביוני 1960, קיבלה סומלילנד הבריטית את עצמאותה, וקראה לעצמה "סומלילנד". המדינה החדשה הכריזה מייד על איחודה עם שטחי סומלילנד האיטלקית שזכו לעצמאות. ב-1 ביולי 1960 הוקמה המדינה המאוחדת סומליה בראשותו של עדן עבדוללה עוסמאן דאר.

ב-1991 בעקבות התפרקותו של השלטון המרכזי בסומליה, הכריזה מדינת "סומלילנד" עצמאות. המדינה נמצאת בשטח בו נמצאה סומלילנד הבריטית לשעבר.

## ראו גם
* היסטוריה של סומליה

## קישורים חיצוניים

* 

## הערות שוליים

קטגוריה:מושבות האימפריה הבריטית באפריקה
קטגוריה:סומליה: היסטוריה
קטגוריה:קולוניאליזם
קטגוריה:מדינות לשעבר באפריקה
קטגוריה:מדינות חסות בריטית לשעבר
קטגוריה:מדינות וטריטוריות שהתפרקו ב-1960
קטגוריה:סומלילנד
אורי רום

**אורי רום** (יוני 1926 – מרץ 2009) היה תת-אלוף בצה"ל, מפקד גדוד במבצע סיני, מפקד עוצבת ראם במלחמת ששת הימים וראש הג"א במלחמת יום הכיפורים.

## ביוגרפיה
רום, בנם של אהרן ומלכה רוזנבלום, נולד בכפר גלעדי. בגיל 4 עבר עם משפחתו לבאר טוביה. כנער היה פעיל כקשר בארגון ההגנה, בוגר קורס מכ"ים וקורס מפקדי מחלקות (י"ט) של הארגון. במלחמת העצמאות לחם בקרבות במע'אר, משטרת עיראק סווידאן והמערכה על נגבה. שימש קצין מבצעים במחוז הנגב ומפקד פלוגה בחטיבת גבעתי. ב-1950 השתחרר מהצבא אך חזר כעבור זמן מה לשירות. שירת כמ"פ וסמג"ד בגדוד 9, מראשוני יחידות חיל השריון. בוגר המחזור הראשון של המכללה הבין-זרועית לפיקוד ולמטה ב-1954 ולאחריו מונה למפקד גדוד 9. במסגרת ההכנות לקראת מבצע קדש השתתף הגדוד בפיקודו במבצע יונה, מבצע חשאי לפריקת תחמושת שהובאה מצרפת. פלוגה ג' מהגדוד זכתה על חלקה במבצע בצל"ש יחידתי.

באוקטובר 1956 מונה למפקד גדוד 52, גדוד חרמ"ש שעבר מחטיבת גבעתי לחטיבה 7 ועל רום הוטל להסב את לוחמיו לחיילי חרמ"ש. הגדוד בפיקודו לחם בקרב על מתחם אום כתף-אום שיחאן, במהלכו נסוג לאחר שנתקל בהתנגדות חזקה ובאש מדויקת של תותחים נגד-טנקים. הגדוד המשיך בלחימה, כבש את ביר גפגפה והתקדם בציר המרכזי של סיני עד קרבת תעלת סואץ.

רום יצא לקורס שריון מתקדם של צבא ארצות הברית, והוא בוגר המחזור הראשון של המכללה לביטחון לאומי. ב-1964 מונה למפקד בית הספר לשריון ובמינוי חירום שימש מפקד חטיבה 37. בפרוץ מלחמת ששת הימים פקד לארגן מקורסי בית הספר שני גדודים לוחמים שהצטרפו לכוחות בחזית המצרית. רום עצמו פיקד על חטיבה 37, חטיבת מילואים שהורכבה מגדוד טנקי סופר שרמן, גדוד טנקים AMX-13, גדוד חרמ"ש, פלוגת סיור ויחידות חטיבתיות. החטיבה התייצבה בחזית הסורית כחלק מאוגדה 36. היא הצטוותה לתקוף את צפון השומרון באיגוף מכיוון צפון מזרח וכבשה את העיר שכם. בהמשך המלחמה צורף אליה גדוד 13 מחטיבת גולני והחטיבה השתתפה במערכה לכיבוש רמת הגולן.

לאחר המלחמה נשלח לסינגפור כראש המשלחת הצבאית הישראלית שסייעה בהקמה והסדרת הצבא המקומי. בשובו התמנה לעוזרו של ישראל טל בפרויקט פיתוח טנק המרכבה. ביוני 1972 קודם לדרגת תא"ל ומונה לראש הג"א, תפקיד בו כיהן במהלך מלחמת יום הכיפורים ועד מאי 1974. בשירות המילואים שירת כמפקד בית הספר לשריון בחירום. 

לאחר שחרורו ניהל חברה בתחום הבנייה. אורי רום נפטר במרץ 2009.

## קישורים חיצוניים

* אורי רום באתר "50 שנה למלחמת יום הכיפורים" של ארכיון צה"ל ומערכת הביטחון, יוני 2024
* נפטר תא"ל במיל' אורי רום (רוזנבלום), אתר יד לשריון, מרץ 2009
* עוד פרטים על תא"ל (במיל') אורי רום ז"ל, אתר יד לשריון, 30 ביוני 2009
* הכנת החטיבה למלחמת סיני

## הערות שוליים

קטגוריה:מפקדי חטיבות במלחמת ששת הימים
קטגוריה:מפקדי עוצבת ראם
קטגוריה:מפקדי עוצבת בני חיל
קטגוריה:ראשי הג"א
קטגוריה:מפקדי גדודים במלחמת סיני
קטגוריה:מפקדי גדודים בחטיבה 7
קטגוריה:אנשי היישוב ילידי הארץ
קטגוריה:מפקדי פלוגות במלחמת העצמאות
קטגוריה:חיילי חטיבת גבעתי (תש"ח)
קטגוריה:חיילי חיל השריון במלחמת סיני
קטגוריה:באר טוביה: אישים
קטגוריה:כפר גלעדי: אישים
קטגוריה:תתי-אלופים בצה"ל
קטגוריה:אישים הקבורים בבית הקברות באר טוביה/אורות
קטגוריה:ישראלים שנולדו ב-1926
קטגוריה:ישראלים שנפטרו ב-2009